
O‘ZBEKISTON RESPUBLIKASI
OLIY TA’LIM, FAN VA INNOVATSIYALAR VAZIRLIGI
FARG‘ONA DAVLAT TEXNIKA UNIVERSITETI

O‘zbekiston Respublikasi Prezidentining “Ma’muriy islohotlar doirasida oliy ta’lim, fan va innovatsiyalar sohasida davlat boshqaruvini samarali tashkil qilish chora-tadbirlari to‘g‘risida”gi 
2023-yil 4-iyuldagi PQ-200 Qarori hamda O‘zbekiston Respublikasi Oliy ta’lim, fan va innovatsiyalar vazirligining “2025-yilda xalqaro va respublika miqyosida o‘tkaziladigan ilmiy va ilmiy-texnik tadbirlar rejalarini tasdiqlash to‘g‘risida”gi buyrug‘i ijrosini ta’minlash maqsadida 2025-yil 20-21-noyabr kunlari Farg‘ona davlat texnika universitetida “Inson kapitali va texnologik innovatsiyalarni rivojlantirish, iqlim muammolari yechimi xamda resurslar samaradorligi orqali uzoq muddatli barqaror iqtisodiy o‘sishga erishish” mavzusidagi xalqaro ilmiy-amaliy anjuman o‘tkaziladi.

Ilmiy-amaliy anjuman o‘tkazishdan maqsad:
O‘zbekiston Respublikasi Prezidentining 2023-yil 11-sentyabrdagi “2022-2026 yillarga mo‘ljallangan Yangi O‘zbekiston taraqqiyoti strategiyasi to‘g‘risida”gi PF-158-son Farmoni 1-ilovasi “O‘zbekiston-2030” Strategiyasi ustuvor yo‘nalishlarida belgilangan vazifalar ijrosini ta’minlashga qaratilgan ushbu anjuman doirasida mamlakatimizda inson kapitalini rivojlantirish, iqtisodiyotning barcha sohalariga innovatsiyalar va muhandislik yutuqlarini joriy qilish, yashil iqtisodiyotga o‘tish orqali iqlim muammolarini hal etishga qaratilgan, iqtisodiyotni diversifikatsiyalash, eksport salohiyatini oshirish, investitsion jozibadorlik bilan bog‘liq ilmiy masalalar muhokama etiladi. Bu borada prezidentimiz Sh.M.Mirziyoev ta’kidlaganidek: “Biz mana shunday noyob salohiyatimizni yanada rivojlantirish, yurtimizni qudratli industriya makoniga, yuqori texnologiyalar, innovatsiyalar, jahon bozorida raqobatbardosh bo‘lgan sifatli mahsulotlar ishlab chiqaradigan zamonaviy mamlakatga aylantirish bo‘yicha katta-katta dasturlar qabul qilganmiz va ularni albatta amalga oshiramiz”.

Ilmiy-amaliy anjumanda quyidagi yo‘nalishlar bo‘yicha 
sho‘balar tashkil qilinishi rejalashtirilgan: 
1. Ilm-fan, ta’lim va ishlab chiqarish integratsiyasi jarayonlarini samarali boshqarish strategiyalari (mexanizmlari) innovatsion iqtisodiyotga o‘tish omili sifatida;
2. Uzoq muddatli barqaror iqtisodiy o‘sishni ta’minlashda buxgalteriya hisobi, iqtisodiy tahlil va auditning roli;
3. Mamlakat iqtisodiyotini innovatsiyalar va yashil energiya asosida rivojlantirish masalalari;
[bookmark: _GoBack]4. Mamlakat iqtisodiyotining rivojlantirishida ilg‘or muhandislik maktablarining o‘rni;
5. Ta’limda innovatsion yondashuvlar: inson kapitalini rivojlantirish - taraqqiyotga erishishning asosiy omili sifatida.
Ilmiy-amaliy anjumanda qatnashishga xorijlik olimlar, respublikamiz professor-o‘qituvchilari, mutaxassislari, ilmiy xodim hamda izlanuvchilar taklif qilinadi. Anjuman materiallari to‘plam shaklida nashr etiladi. Anjumanda ishtirok etish uchun ilmiy maqola va tezislar 2025-yil 15-noyabrga qadar qabul qilinadi.
Ilmiy-amaliy anjuman maqolalariga qo‘yiladigan talablar:
▪ Maqola, tezislar belgilangan yo‘nalishlarga oid dolzarb mavzularda, ilmiy va tugallangan fikrlarga asoslangan, taklif hamda tavsiyalar bilan taqdim etilishi lozim; 
▪ Material matnlari tahrir qilingan holda A4 o‘lchamda, yuqoridan va pastdan 2 sm, chapdan 3 sm, o‘ngdan 1,5 sm hoshiyaga ega bo‘lishi hamda Microsoft Word matn redaktori, Times New Roman shrifti, 14 o‘lchamda, interval 1,0 intervalda va 3-5 betgacha bo‘lishi lozim;
▪ Maqolada muallif(lar) familiyasi, ismi va sharifi hamda davlati, ish joyi, ilmiy darajasi, ilmiy unvoni va lavozimi ko‘rsatiladi. Shuningdek, qisqacha annotatsiyasi va kalit so‘zlar (o‘zbek, rus, ingliz tillarida), undan so‘ng maqolaning asosiy matni beriladi. Matndagi havolalar (ssilka) kvadrat qavsda adabiyotlar ro‘yxatida keltirilgan tartibda qayd qilinishi lozim. Masalan: [3, 72-b.]; 
▪ Tashkiliy qo‘mita tomonidan tahrirdan o‘tmagan maqolalar mualliflarga qaytarilmaydi va anjuman talabiga mos kelmagan, ko‘rsatilgan muddatdan keyin taqdim etilgan maqolalar to‘plamga [image: 6546546]kiritilmaydi.
▪ Anjuman o‘zbek, rus, ingliz tillarida, offlayn hamda onlayn (ZOOM ilovasi orqali) olib boriladi.
Maqolalar o‘zbek, rus, ingliz tillarida qabul qilinadi. Anjuman materiallari tahrir qilingan holda, elektron variantda qabul qilinadi. Maqolalar yoki tezislarda keltirilgan ma’lumotlar va ularning ilmiy-nazariy asoslanganligi uchun mualliflar mas’uldirlar.
Manzil: Farg‘ona shahri, Farg‘ona ko‘chasi, 86-uy.
Anjuman o‘tkazish uchun mas’ul: “Ishlab chiqarishda boshqaruv” fakulteti
Sho‘balar bo‘yicha ma’sullar:
1-sho‘ba – Yuldasheva Nilufar Abduvaxidovna; tel./telegram: +998 (94) 133 16 15 
2-sho‘ba – Qudbiev Nodirbek Toxirovich; tel./telegram: +998 (91) 105 45 48
3-sho‘ba – Ilyosov Asrorjon Axrorjon o‘g‘li; tel./telegram: +998 90 163 33 03
4-sho‘ba – O‘ktamjonova Zulayxo Anvarjon qizi; tel./telegram: +998 (90) 563 95 93 
5-sho‘ba – Toxirov Yusufjon Ulug‘bek o‘g‘li; tel./telegram: +998 77 348 09 29
Sayt: https://fstu.uz/  
E-mail: abdumalik.kadirov@fstu.uz  

Maqolalarning to‘lov badali uchun 100 ming so‘m. To‘lovni plastik karta orqali amalga oshirilishi mumkin (plastik karta raqami: 9860 1801 1040 7129, O‘ktamjonova Zulayxo), to‘lov ma’lumotnomasini +998 (90) 563 95 93 telegramm raqamiga jo‘natishi so‘raladi.

